Blogomillo

O blogomillo ou blogmillo é o microuniverso dos blogs existentes en galego. É similar ao termo "blogosfera" para referirse ao universo das bitácoras publicadas na rede. Na web Blogaliza pódese ver unha listaxe de bitácoras en galego, así como as súas actualizacións e arquivos XML para subscricións. Non é este o único catálogo de blogs, pois tamén podemos nomear outros coma a Blogoteca ou o xa desaparecido Blogalego. Os dous primeiros contan coa dispoñibilidade de aloxamento de blogs.

Historia
O 29 de setembro de 2003 naceu Todo nadaBenvida, Todo Nada, 29/9/2003, o blog da xornalista María Yáñez, que a autora pechou case tres anos despois, o 8 de xullo de 2006.

O 14 de decembro de 2003 creouse Capítulo 0Gago Mariño, M. (2003/12/14). Un brinde por todos e todas. En Capítulo 0., o blog persoal do xornalista Manuel Gago Mariño, considerada a bitácora máis antiga do blogomillo que segue en activo, ata maio de 2012. Precisamente o termo blogmillo foi creado por María Yáñez para dar conta da aparición do blog de Manuel Gago ("outra vaca no blogmillo"Outra vaca no blogmillo, Todo Nada.).

O 1 de marzo de 2008 publicouse en papel e electronicamente o primeiro volume colectivo de integrantes do blogomillo, Proxecto IdentidadeProxecto Identidade, un libro xurdido da colaboración de 54 persoas con cadansúa bitácora. Na publicación aparecen persoas xa previamente coñecidas no eido cultural galego como Estíbaliz Espinosa, Mario Regueira, Rosa Enríquez, Marcos S. Calveiro ou Alfredo Ferreiro ao carón doutras anónimas. Nel atópanse relatos, poemas, fotografías e ilustracións onde se enfoca o concepto de identidade desde diferentes perspectivas.

Dous meses máis tarde, o 31 de maio de 2008, nos Pendellos de Agolada tivo lugar a primeira reunión de membros do blogomillo considerado como colectivo específico de blogueiros e blogueiras, a ela acudiron representantes de 26 bitácorase outras tantas persoas sen bitácora propiaBlog - Xuntanza, blog oficial da xuntanza de blogueiros/as celebrada o 31 de maio do 2008 en Agolada.Agolada converteuse no centro do blogomillo. (2008/06/03). Vieiros. .

 Notas 

 Véxase tamén 
 Canabal, S. & Gago, M. & López, X. & Isasi, A. & Limia, M. & Pereira, J. (2006). A blogosfera en galego: demografía, usos e contidos. Santiago de Compostela: Grupo de Novos Medios do Departamento de Ciencias da Comunicación da Universidade de Santiago de Compostela (Recuperado de Internet Archive, captura do 25 de abril do 2006).
 Dopazo, L. & Lombao, D. (2006). A normalización lingüística do galego a través dos blogs: o caso de Blogaliza. En Prisma 3. CETAC.MEDIA.
 Garrido, F. (2006). I Enquisa a blogueiros/as Galegos/as. Observatorio para a Cibersociedade & Netquest (Recuperado de Internet Archive, captura do 28 de maio do 2006).
 López García, X. & Calvo Ferreiro, M. D. (2010). Cibermedios, blogs e redes sociais en Galicia 2009. Santiago de Compostela: Grupo de Novos Medios do Departamento de Ciencias da Comunicación da Universidade de Santiago de Compostela. 
 Martins Alvela, E. (2007). 7. O blogomillo. A blogosfera galega. En Os Weblogs: a autoedición. Santiago de Compostela: Colexio Profesional de Xornalistas de Galicia.
 Silva, P. (2010). O blogomillo: un espazo para a nosa lingua na Rede. En Galegos 10, pp. 94-96.
 Ligazóns externas 
O blogomillo, columna de Miguel Ángel Candelas Colondrón sobre o blogomillo publicada o 20 de marzo de 2007 en Faro de Vigo.
1000 e 1 blogs en galego , serie de 5 entradas sobre o blogomillo publicadas por Carlos Neira Cortizas no blog Calidonia Hibernia entre febreiro e abril de 2006.

Categoría:Blogs
Categoría:Cultura de Galicia